	INSTITUŢIA PUBLICĂ „OFICIUL NAŢIONAL AL VIEI ŞI VINULUI”
Angajează:
Specialist principal / specialistă principală (dezvoltare proiecte IG/DOP/IGP și parteneriate)

IP „Oficiul Naţional al Viei şi Vinului”, în calitatea sa de autoritate competentă în implementarea politicii statului în sectorul vitivinicol şi asigurarea dezvoltării durabile a acestuia, anunță concurs pentru ocuparea funcției de Specialist principal / specialistă principală (dezvoltare proiecte IG/DOP/IGP și parteneriate). 
Scopul general al funcției: dezvoltarea proiectelor și parteneriatelor strategice pentru consolidarea și promovarea vinurilor cu indicație geografică și denumire de origine, în sectorul vitivinicol.

	Concursul pentru selectarea candidaților la funcția de specialist Specialist principal / specialistă principală (dezvoltare proiecte IG/DOP/IGP și parteneriate) include: 
1. Admisibilitatea dosarelor; 
2. Proba interviului. 

	Descrierea postului: 
· Identifică oportunități de finanțare și programe de asistență tehnică, elaborează propuneri de proiect și participă la pregătirea și implementarea aplicațiilor pentru atragerea resurselor financiare destinate dezvoltării sectorului vitivinicol.
· Dezvoltă programe de promovare, campanii de comunicare și evenimente destinate promovării vinurilor cu indicație geografică și denumire de origine pe piețele interne și externe.
· Contribuie la dezvoltarea și consolidarea parteneriatelor cu autorități publice, organizații internaționale, instituții europene, donatori, mediul academic și alte organizații relevante pentru dezvoltarea sistemului de indicații geografice și denumiri de origine.
· Monitorizează implementarea proiectelor și a parteneriatelor aflate în gestiune, evaluează rezultatele acestora și formulează propuneri pentru creșterea impactului asupra dezvoltării sectorului vitivinicol.
· Participă la elaborarea și implementarea planului de acțiuni privind armonizarea și transpunerea acquis-ului Uniunii Europene în domeniul vitivinicol;
· Realizează dezvoltarea și consolidarea parteneriatelor instituționale cu organizații internaționale, donatori, autorități publice, instituții de cercetare și mediul asociativ relevant;

	Cerințe față de candidat: 
· Studii superioare în vinificație, economie, management, relații internaționale. Formarea suplimentară în managementul proiectelor constituie un avantaj. 
· Experiență profesională de minimum 5 ani în sectorul vitivinicol. Elaborarea, implementarea sau gestionarea proiectelor finanțate din surse externe constituie avantaj. 
· Să dispună de cunoștințe temeinice în domeniul vinificației;
· Să cunoască actele legislative și normative relevante sectorului vitivinicol;
· Cunoașterea limbii române și a unei limbi de circulație internațională;
· Cunoașterea mecanismelor de finanțare externă, managementului proiectelor și dezvoltării parteneriatelor;
· Cunoașterea standardului ISO 9001:2015;
· Operarea calculatorului la nivel avansat. Cunoștințe aprofundate despre mecanismele și mijloacele de comunicare electronică;
· Să dețină cetățenia Republicii Moldova;
· Să dispună de capacitate deplină de exercițiu;
· Să posede abilități de comunicare și negociere;
· Să aibă spirit de inițiativă și orientare spre rezultate;
· Să dispună de capacitate de lucru în echipă și de dezvoltare a parteneriatelor;
· Integritate profesională și responsabilitate.

	Instituția garantează: 
· salariu motivant; 
· spor de performanță; 
· posibilități de dezvoltare profesională în domeniul de referință;
· dinamism, activități la nivel național și internațional, posibilități de dezvoltare profesională. 

	Documente ce urmează a fi prezentate: 
Documente ce urmează a fi prezentate (în limba română):
· CV-ul candidatului;
· Scrisoare de motivare;
· Copiile diplomelor de studii și ale certificatelor de absolvire a cursurilor de perfecționare profesională;
· Scrisorile de recomandare (de la 2 persoane distincte) vor constitui un avantaj.

	Toți candidații interesați de acest post vacant sunt rugați să transmită documentele solicitate la adresa hr@wineofmoldova.com, pînă la data de 24.07.2026. Dosarele incomplete nu vor fi admise la concurs.

